Amstelveen

Amstelveen (distagañ: /ˌɑmstəlˈveːn/ ) a zo ur gêriadenn-kêr e proviñs Noord-Holland en Izelvroioù. Ul lodenn eus tachenn meurgêr Amsterdam eo. E kêr Amstelveen e kaver an distrigoù ha kêriadennoù da-heul : Amstelveen, Bovenkerk, Westwijk, Nes aan de Amstel hag ul lodenn eus Ouderkerk aan de Amstel . Dont a ra an anv Amstelveen eus hini ar stêr 'Amstel' hag eus 'veen' hag a dalvez lanneg pe taouarc'heg. En Amstelveen emañ sez KLM "Contact." KLM Corporate. hag ivez sez KPMG.

Istor 
E-pad ma oa aloubet an Izelvroioù gant ar C'hallaoued (1810-1814) e oa Amstelveen kêrbenn an departamant gall anvet Zuiderzee, ha betek 1964 e voe anvet Nieuwer-Amstel. Un dorp (kêriadenn) bras eo Amstelveen, dre ma ne voe biskoazh mogeriet. Ardamez Amselveen a zo diazezet war hini Amsterdam (teir c'hroaz), unan a zo bet ouzhpennet. En Amstelveen e kaver an Thijssepark hag a voe an heempark (liorzh-louzawouriezh) kentañ en Izelvroioù hag unan eus ar 16 heempark pe heemgroen a gaver en Amstelveen. Aozet e voe gant an arkitektour C.P.Broerse diwar mennozhioù an naturour izelvroat Dr.Jac. P. Thijsse. Aozet e voe etre 1940 ha 1972, 5 hektar gorread a zo dezhi, hag emañ e su Amsterdamse Bos. Ar c'hentañ ministr Jan Peter Balkenende a stagas gant ar politikerezh en Amstelveen, ma voe kuzulier-kêr. Tost ouzh aerborzh Schiphol emañ Amstelveen ivez. Ur metro hag un tram a zo da vont da Amsterdam. 

 Kuzul-kêr 
E kuzul-kêr Amstelveen ez eus 35 dileuriad:

 VVD - 9 dileuriad
 PvdA - 8 dileuriad
 GroenLinks - 5 dileuriad
 Burger Belangen - 5 dileuriad
 CDA - 4 dileuriad
 D66 - 2 zileuriad
 Christen Unie - 1 dileuriad
 OCA/VSP - 1 dileuriad

 Gevellerezh 
 22px Woking, Rouantelezh-Unanet
 22px Villa El Salvador, Perou
  Tempelhof, Alamagn
  Óbuda-Békásmegyer, Hungaria

Da welout
 Mirdi CoBRa e kreiz-kêr (Stadshart) Amstelveen
 Mirdi Jan van der Togt
 An ti ma voe ganet an arzour Jan Cornelis Hofman
 Un delwenn da Rembrandt war ribl ar stêr is Amstel, war-du gevred Amstelpark

 Notennoù 

 Liammoù diavaez

Kartenn Amstelveen
http://www.amstelveenweb.com
Lec'hienn ofisiel Amstelveen
Amstelveen en dazont

Rummad:Kumunioù Noord-Holland
Rummad:Amsterdam